**Izziņa par atzinumos sniegtajiem iebildumiem**

Ministru kabineta noteikumu projektam “Grozījumi Ministru kabineta 2014. gada 8. jūnija noteikumos Nr. 392 “Teritorijas attīstības plānošanas informācijas sistēmas noteikumi” un tā sākotnējās ietekmes novērtējuma ziņojumu (anotācija)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|   |   |   |   |   |   |
|   |   |   |   |   |   |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  2020. gada 5. oktobris |
|   |   |
| Saskaņošanas dalībnieki |  Aizsardzības ministrija, Ekonomikas ministrija, Finanšu ministrija, Iekšlietu ministrija, Kultūras ministrija, Satiksmes ministrija, Tieslietu ministrija, Pārresoru koordinācijas centrs, Latvijas Pašvaldību savienība |
|    |  |
|   |  |   |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus |  Aizsardzības ministrija, Ekonomikas ministrija, Finanšu ministrija, Tieslietu ministrija, Latvijas Pašvaldību savienība |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Papildināt noteikumus ar 9.1 un 9.2 punktu šādā redakcijā:

“9.1 Sistēma nodrošina teritorijas plānojuma, lokālplānojuma un detālplānojuma izstrādei izmantoto ģeotelpisko topogrāfiskās kartes un kadastra datu uzkrāšanu.”9.2 Sistēma nodrošina šo noteikumu 40. punktā minēto datu nodošanu ārpus teritorijas attīstības plānošanas dokumentu izstrādes procesa.” | **Finanšu ministrija**Lūdzam izvērtēt un precizēt noteikumu projekta 3.punktā ietvertos vārdus “ģeotelpisko topogrāfiskās kartes”. Vēršam uzmanību, ka saskaņā ar Ģeotelpiskās informācijas likuma 1. panta 5. un 24. punktu ir ģeotelpiskā informācija un topogrāfiskās kartes, kas ir divi atšķirīgi termini.  | **Iebildums ņemts vērā**Noteikumu projekta precizēšanas laikā ir secināts, ka svītrojama piedāvātā 9.1 punkta redakcija un atstājams noteikumu Nr. 392 21. punkts svītrojot tajā vārdus “ģeoreferencētu rastra datu veidā”.Atbilstoši precizēts anotācijas I daļas 2. punkta 3. un 9. apakšpunkts. | 3. Papildināt noteikumus ar 9.1 punktu šādā redakcijā:“9.1 Sistēma nodrošina šo noteikumu 40. punktā minēto datu nodošanu ārpus teritorijas attīstības plānošanas dokumentu izstrādes procesa.”12. Svītrot 21. punktā vārdus “ģeoreferencētu rastra datu veidā”. |
| 2. | 3. Papildināt noteikumus ar 9.1 un 9.2 punktu šādā redakcijā:“9.1 Sistēma nodrošina teritorijas plānojuma, lokālplānojuma un detālplānojuma izstrādei izmantoto ģeotelpisko topogrāfiskās kartes un kadastra datu uzkrāšanu.”9.2 Sistēma nodrošina šo noteikumu 40. punktā minēto datu nodošanu ārpus teritorijas attīstības plānošanas dokumentu izstrādes procesa.” | **Tieslietu ministrija**Ar projekta 3. punktu Ministru kabineta 2014. gada 8. jūnija noteikumi Nr. 392 “Teritorijas attīstības plānošanas informācijas sistēmas noteikumi” (turpmāk – noteikumu) papildināti ar jaunu 9.1 punktu, kas paredz, ka Teritorijas attīstības plānošanas informācijas sistēma nodrošina teritorijas plānojuma, lokālplānojuma un detālplānojuma izstrādei izmantoto ģeotelpisko topogrāfiskās kartes un kadastra datu uzkrāšanu. Citas valsts informācijas sistēmas datu uzkrāšana ir pretrunā ar Valsts informācijas sistēmas likuma 6. panta trešo daļu, kas noteic, ka valsts informācijas sistēmu darbības gaitā informācija par datu subjektu un tam piekritīgajiem reģistrējamiem objektiem reģistrējama tikai vienu reizi atbilstošajā reģistrā — integrētā valsts informācijas sistēmā normatīvajos aktos noteikto reģistrējamo objektu identificēšanai, nodrošinot datu aktualizāciju. Turklāt saskaņā ar Teritorijas attīstības plānošanas likuma 6. panta pirmo daļu, Teritorijas attīstības plānošanas informācijas sistēma nodrošina piekļuvi citu valsts informācijas sistēmu datiem, kas tiek izmantoti teritorijas attīstības plānošanas dokumentu izstrādei, nevis uzkrāj tajās esošos datus.Ņemot vērā minēto, lūdzam precizēt projekta 3. punktu, nosakot, ka Teritorijas attīstības plānošanas informācijas sistēma nodrošina teritorijas plānojuma, lokālplānojuma un detālplānojuma izstrādei nepieciešamās informācijas pieejamību konkrētiem datiem (norādot atsauci uz noteikumu konkrētiem punktiem, kuros minēti šie dati). | **Iebildums ņemts vērā**Skat. Precizēto noteikumu projekta 3. un 12. punkta redakciju.Redakcionāli precizēts anotācijas I daļas 2. punkta 9. apakšpunkts.TAPIS teritorijas plānošanas procesa īstenošanai saņem aktuālos datus no vairākām valsts informācijas sistēmā, tai skaitā no Nekustamo īpašumu valsts kadastra informācijas sistēmas, Adrešu reģistra un Apgrūtināto teritoriju informācijas sistēmas. Plānošanas procesa caurskatāmībai un izsekojamībai TAPIS tiek saglabāta topogrāfiskās kartes un nekustamo īpašumu kadastru kartes datu kopijas, kas izmantotas plānošanas dokumenta izstrādei. | 3. Papildināt noteikumus ar 9.1 punktu šādā redakcijā:“9.1 Sistēma nodrošina šo noteikumu 40. punktā minēto datu nodošanu ārpus teritorijas attīstības plānošanas dokumentu izstrādes procesa.”12. Svītrot 21. punktā vārdus “ģeoreferencētu rastra datu veidā”. |
| 3. | 4. Izteikt 10. punktu šādā redakcijā:“10. Piekļuve sistēmai tiek nodrošināta tikai identificētiem sistēmas lietotājiem. Sistēma nodrošina iespēju veikt sistēmas lietotāja identitātes pārbaudi (autentifikāciju).” | **Aizsardzības ministrija**Noteikumu projekta 4. punktā piedāvātajā 10. punkta redakcijā nepieciešams precizēt “sistēmas lietotāja identitātes pārbaudi (autentifikāciju)”. Izmantoto terminoloģiju nepieciešams salāgot ar Fizisko personu elektroniskās identifikācijas likumu vai Ministru kabineta 2015. gada 28. jūlija noteikumiem Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”; | **Iebildums ņemts vērā** | 4. Izteikt 10. punktu šādā redakcijā:10. Piekļuve sistēmai tiek nodrošināta tikai identificētiem sistēmas lietotājiem. Sistēma nodrošina iespēju veikt sistēmas lietotāja elektroniskās identifikācijas datu pārbaudi (autentifikāciju).  |
| 4. | 6. Izteikt 12. punktu šādā redakcijā:“12. Sistēma nodrošina informācijas sūtīšanu un saņemšanu no reģistrētiem lietotājiem, uzglabājot šādu informāciju:12.1. organizācija, kurai nosūtīts dokuments vai informācija;12.2. attiecīgā sūtījuma identifikators;12.3. dokumenta vai informācijas nosūtīšanas datums un sūtīšanas sākuma laiks.” | **Aizsardzības ministrija**Noteikumu projekta 6. punktā piedāvātajā 12. punkta ievada daļā teksts pēc vārda “nodrošina” papildināms ar vārdiem “dokumenta un”, ņemot vērā turpmāk tekstā izmantoto terminoloģiju. Tāpat punkts ir papildināms ar apakšpunktu, kas paredz, ka tiek uzglabāta informācija arī par dokumentu vai informācijas sūtītāju; | **Iebildums ņemts vērā** | 6. Izteikt 12. punktu šādā redakcijā:“12. Sistēma nodrošina dokumenta un informācijas sūtīšanu un saņemšanu no reģistrētiem lietotājiem, uzglabājot šādu informāciju:12.1. organizācija, kura nosūtījusi un organizācija, kurai nosūtīts dokuments vai informācija;12.2. attiecīgā sūtījuma identifikators;12.3. dokumenta vai informācijas nosūtīšanas datums un sūtīšanas sākuma laiks.” |
| 5. | 11. Izteikt 19. punktu šādā redakcijā:“19. Šo noteikumu 18.1. apakšpunktā minēto plānošanas dokumentu grafisko daļu atbilstoši vadlīnijām strukturē šādās datu kopās:19.1. funkcionālais zonējums;19.2. teritorijas ar īpašiem noteikumiem;19.3. ciemu robežas;19.4. plānotās teritoriālo vienību robežas;19.5. plānošanas dokumentā ietvertās plānojamās teritorijas robežas;19.6. apgrūtinātās teritorijas un objekti;19.7. nacionālas nozīmes lauksaimniecības teritorijas;19.8. kultūrvēsturiskie un dabas objekti;19.9. riska objekti un teritorijas;19.10. inženierbūvju objekti;19.11. autoceļi;19.12. saņemto priekšlikumu ģeotelpiskā informācija;19.13. citi objekti un teritorijas.” | **Latvijas Pašvaldību savienība**Lūdzam precizēt MK noteikumu projekta 11. punktu, jo sagatavojot teritorijas plānojumu grafisko daļu ārpus TAPIS sistēmas tiek veikta topogrāfiskās kartes un kadastra kartes datu sakārtošana darbam un pielāgošana izdrukas vajadzībām, bet MK noteikumu projekta 11. punktā šīs ģeotelpisko datu kopas nav uzskaitītas kā strukturējamas, līdz ar to nav saprotams, kā tās sagatavot un ievietot TAPIS sistēmā. | **Panākta vienošanās saskaņošanas procesā**Noteikumu Nr. 392 19. punktā uzskaitītas teritorijas plānojumu un lokālplānojumu grafiskajā daļā iekļaujamās datu kopas. Tie ir dati, kuri tiek radīti teritorijas plānošanas procesā un uzturēti TAPIS vidē. Topogrāfiskās kartes un nekustamo īpašumu kadastra informācijas kartes pirms plānošanas procesa uzsākšanas tiek “pielāgotas” plānošanas procesam atbilstoši *Vadlīnijām par plānošanai izmantojamiem ģeotelpiskajiem datiem* (<https://www.varam.gov.lv/lv/vadlinijas-par-teritorijas-attistibas-planosanai-izmanojamiem-geotelpiskajiem-datiem>) ar mērķi izveidot karšu informāciju kā fona informāciju teritorijas plānošanai, piemēram, topogrāfiskajā kartē atsevišķiem objektiem tiek samazināts krāsu spilgtums, bet nekustamo īpašumu kadastra informācijas kartē kadastra līnijas tiek attēlotas nevis zilā krāsā, bet brūnā krāsā. Augšupielādējot plānošanas dokumentu grafiskās daļas datus TAPIS, topogrāfiskā karte un nekustamo īpašumu kadastra karte netiek augšupielādētas. TAPIS kā fona datus izmanto no datu turētājiem (LĢIA un VZD) saņemto aktuālo ģeotelpisko informāciju. | 11. Izteikt 19. punktu šādā redakcijā:“19. Šo noteikumu 18.1. apakšpunktā minēto plānošanas dokumentu grafisko daļu atbilstoši vadlīnijām strukturē šādās datu kopās:19.1. funkcionālais zonējums;19.2. teritorijas ar īpašiem noteikumiem;19.3. ciemu robežas;19.4. plānotās teritoriālo vienību robežas;19.5. plānošanas dokumentā ietvertās plānojamās teritorijas robežas;19.6. apgrūtinātās teritorijas un objekti;19.7. nacionālas nozīmes lauksaimniecības teritorijas;19.8. kultūrvēsturiskie un dabas objekti;19.9. riska objekti un teritorijas;19.10. inženierbūvju objekti;19.11. autoceļi;19.12. saņemto priekšlikumu ģeotelpiskā informācija;19.13. citi objekti un teritorijas.” |
| 6. | 17.  Izteikt 30.3. apakšpunktu šādā redakcijā:“30.3. Būvniecības valsts kontroles birojs – datus par: 30.3.1. būvniecības lietu un tajā iekļautajām būvēm; 30.3.2. pieņemtajiem lēmumiem un darbu izpildi.”. | **Ekonomikas ministrija**Lai precīzāk noteiktu, kādus datus būvniecības informācijas sistēma nodod Teritorijas attīstības plānošanas informācijas sistēmai, Projekta 17. punktu nepieciešams izteikt šādā redakcijā:“17. Izteikt 30.3. apakšpunktu šādā redakcijā:“30.3. Būvniecības valsts kontroles birojs – datus par būvniecības lietām, tajā skaitā par iekļautajām būvēm un pieņemtajiem lēmumiem;””; |  **Iebildums ņemts vērā** |  17. Izteikt 30.3. apakšpunktu šādā redakcijā:“30.3. Būvniecības valsts kontroles birojs – datus par būvniecības lietām, tajā skaitā par iekļautajām būvēm un pieņemtajiem lēmumiem;”. |
| 7. | 18. Izteikt 30.9. un 30.10. apakšpunktu šādā redakcijā:“30.9. Vides aizsardzības un reģionālās attīstības ministrija – datus par Jūras plānojumu; 30.10. Valsts sabiedrība ar ierobežotu atbildību “Latvijas Vēstnesis” -informāciju par oficiālā paziņojuma publicēšanu oficiālajā izdevumā “Latvijas Vēstnesis” – datus par: 30.10.1. oficiālās publikācijas statusu; 30.10.2. oficiālās publikācijas un laidiena numuru; 30.10.3. saiti uz oficiālo publikāciju ar saiti uz Valsts vienoto ģeotelpiskās informācijas portālu, kur pieejami attiecīgā plānošanas dokumenta materiāli.” | **Aizsardzības ministrija**Noteikumu projekta 18. un 22. punktā jāveic redakcionāli precizējumi, ņemot vērā, ka Ministru kabineta 2014. gada 8. jūnija noteikumos Nr. 392 "Teritorijas attīstības plānošanas informācijas sistēmas noteikumi" nav 30.10. un 38.12. apakšpunkta; | **Iebildums ņemts vērā**Precizēta noteikumu projekta 18. un 22. punkta redakcija. | 18. Izteikt 30.9. apakšpunktu jaunā redakcijā un papildināt 30. punktu ar jaunu 30.10. apakšpunktu šādā redakcijā:“30.9. Vides aizsardzības un reģionālās attīstības ministrija – datus par Jūras plānojumu; 30.10. Valsts sabiedrība ar ierobežotu atbildību “Latvijas Vēstnesis” -informāciju par oficiālā paziņojuma publicēšanu oficiālajā izdevumā “Latvijas Vēstnesis” – datus par: 30.10.1. oficiālās publikācijas statusu; 30.10.2. oficiālās publikācijas un laidiena numuru; 30.10.3. saiti uz oficiālo publikāciju ar saiti uz Valsts vienoto ģeotelpiskās informācijas portālu, kur pieejami attiecīgā plānošanas dokumenta materiāli.” |
| 8. | 21. Papildināt noteikumus ar 37.1 punktu šādā redakcijā:“37.1 Sistēmas pārzinis nodrošina sistēmas datu pieejamību elektroniskā pakalpojuma veidā izmantojot pakalpojumu portālu [www.latvija.lv](http://www.latvija.lv) un ģeoportālu.” | **Tieslietu ministrija**Ar projekta 21.punktu noteikumi papildināti ar jaunu 37.1 punktu, tomēr, no piedāvātās noteikumu 37.1 punkta redakcijas nav saprotams, vai, lai nodrošinātu sistēmas datu pieejamību elektroniskā pakalpojuma veidā, tiks veidots jauns e-pakalpojums, jo, pamatojoties uz starpresoru vienošanos, Valsts zemes dienesta datus var izmantot e-pakalpojumos "Informatīva izziņa par zemes vienības atļauto izmantošanu saskaņā ar teritorijas plānojumu" un "Pašvaldības apstiprināta izziņa par zemes vienības atļauto izmantošanu saskaņā ar teritorijas plānojumu".Ņemot vērā minēto, lūdzam precizēt projekta 21. punktu, aizstājot vārdus "pakalpojumu portālu www.latvija.lv" ar vārdiem "Valsts pārvaldes pakalpojumu portālu www.latvija.lv", un precizēt, kas ir e-pakalpojuma saņēmēji (e-pakalpojuma pieejamība). Attiecīgi precizējumi veicami arī projekta anotācijas I nodaļas 2. punkta 15. apakšpunktā. | **Iebildums ņemts vērā**Precizēta noteikumu projekta 21. punkta redakcija un papildināts anotācijas I sadaļas 2. punkta 15. apakšpunkts. | 21. Papildināt noteikumus ar 37.1 punktu šādā redakcijā:“37.1 Sistēmas pārzinis nodrošina sistēmas datu pieejamību elektroniskā pakalpojuma veidā izmantojot Valsts pārvaldes pakalpojumu portālu [www.latvija.lv](http://www.latvija.lv) un ģeoportālu.” |
| 9. | 21. Papildināt noteikumus ar 37.1 punktu šādā redakcijā:“37.1 Sistēmas pārzinis nodrošina sistēmas datu pieejamību elektroniskā pakalpojuma veidā izmantojot pakalpojumu portālu [www.latvija.lv](http://www.latvija.lv) un ģeoportālu.” | **Latvijas Pašvaldību savienība**MK noteikumu projekta 21. punkts nosaka, ka sistēmas pārzinis nodrošina sistēmas datu pieejamību elektroniskā pakalpojuma veidā. Nav īsti saprotams, kāds būs pakalpojums? Skatīšanās vai citā režīmā? | **Iebildums ņemts vērā**Precizēta noteikumu projekta 21. punkta redakcija un papildināts anotācijas I sadaļas 2. punkta 15. apakšpunkts, nosaucot pašreiz no abiem portāliem pieejamo TAPIS e-pakalpojumu. E-pakalpojums piedāvā saņemt informatīvu izziņu par zemes vienības atļauto izmantošanu atbilstoši teritorijas plānojumam, kurā ietverta informācija par visiem plānošanas dokumentiem, kas attiecas uz šo zemes vienību, konkrētie izmantošanas un apbūves nosacījumi, informācija no Būvniecības informācijas sistēmas, kā arī neliela uzskatāma kartes daļa, kurā redzams zemes vienības funkcionālais zonējums.Noteikumu projekts neparedz uzskaitīt konkrētus e-pakalpojumus, jo jaunu e-pakalpojumus izstrādes gadījumā būtu nepieciešams veikt grozījumus noteikumos Nr. 392. | 21. Papildināt noteikumus ar 37.1 punktu šādā redakcijā:“37.1 Sistēmas pārzinis nodrošina sistēmas datu pieejamību elektroniskā pakalpojuma veidā izmantojot Valsts pārvaldes pakalpojumu portālu [www.latvija.lv](http://www.latvija.lv) un ģeoportālu.” |
| 10. | 1. Svītrot 38.5. apakšpunktā skaitļus un vārdu “30.3.3 un 30.3.4.” un izteikt 38.11. un 38.12. apakšpunktu šādā redakcijā:

“38.11. no ģeoportāla – šo noteikumu 30.9. apakšpunktā minētos datus;38.12. no Oficiālo publikāciju informācijas sistēmas – šo noteikumu 30.10. apakšpunktā minētos datus.” |  **Ekonomikas ministrija**Atbilstoši iebildumu 1. punktam, Projekta 22. punktu nepieciešams izteikt šādā redakcijā:“22. Aizstāt 38.5. apakšpunktā skaitļus un vārdu “30.3.1., 30.3.2., 30.3.3. un 30.3.4.” ar skaitli “30.3.” un izteikt 38.11. un 38.12. apakšpunktu šādā redakcijā:“38.11. no ģeoportāla – šo noteikumu 30.9. apakšpunktā minētos datus;38.12. no Oficiālo publikāciju informācijas sistēmas – šo noteikumu 30.10. apakšpunktā minētos datus.”. |  **Iebildums ņemts vērā**Oficiālo publikāciju informācijas sistēmas nosaukums precizēts atbilstoši 2021. gada valsts budžeta likumprojektu paketē iekļautajam un Tieslietu ministrijas virzītajam likumprojektam “Grozījumi Oficiālo publikāciju un tiesiskās informācijas likumā”.Precizēta arī anotācijas I sadaļas 2. punkta 13. apakšpunkta redakcija. |  22. Aizstāt 38.5. apakšpunktā skaitļus un vārdu “30.3.1., 30.3.2., 30.3.3. un 30.3.4.” ar skaitli “30.3.”, izteikt 38.11. apakšpunktu jaunā redakcijā un papildināt 38. punktu ar jaunu 38.12. apakšpunktu šādā redakcijā:“38.11. no ģeoportāla – šo noteikumu 30.9. apakšpunktā minētos datus;38.12. no Oficiālo publikāciju un tiesiskās informācijas sistēmas – šo noteikumu 30.10. apakšpunktā minētos datus.” |
| 11. | 1. Izteikt 41. un 42. punktus šādā redakcijā:

“41. Sistēma, tīmekļa pakalpju veidā, par zemes vienību nodrošina ģeotelpisko datu un strukturētu, mašīnlasāmu teksta datu par zemes vienības atļauto izmantošanu un apbūves noteikumiem sagatavošanu.42. Sistēma nodrošina šo noteikumu 19. punktā minētās informācijas sagatavošanu anonīmas ģeotelpisko datu tīmekļa pakalpes veidā, izņemot 19.12. apakšpunktā minēto informāciju.” | **Finanšu ministrija**Lūdzam papildināt noteikumu projekta 24. punktā izteikto MK 2014. gada 8. jūnija noteikumu Nr. 392 “Teritorijas attīstības plānošanas informācijas sistēmas noteikumi” 42. punktu ar vārdiem “šo noteikumu” pirms skaitļa un vārda “19.12. apakšpunktā”, lai normas piemērotājs varētu identificēt uz kuru normatīvo aktu attiecīgā atsauce ir attiecināma.  | **Iebildums ņemts vērā** | 24. Izteikt 41. un 42. punktus šādā redakcijā:“41. Sistēma nodrošina šo noteikumu 19. punktā minētās informācijas sagatavošanu un nodošanu ģeotelpisko datu tīmekļa pakalpes veidā, izņemot šo noteikumu 19.12. apakšpunktā minēto informāciju.42. Sistēma nodrošina strukturētas, mašīnlasāmas informācijas par zemes vienības atļauto izmantošanu un apbūves noteikumiem sagatavošanu un nodošanu teksta datu tīmekļa pakalpes veidā.” |
| 12. | 24. Izteikt 41. un 42. punktus šādā redakcijā:“41. Sistēma, tīmekļa pakalpju veidā, par zemes vienību nodrošina ģeotelpisko datu un strukturētu, mašīnlasāmu teksta datu par zemes vienības atļauto izmantošanu un apbūves noteikumiem sagatavošanu.42. Sistēma nodrošina šo noteikumu 19. punktā minētās informācijas sagatavošanu anonīmas ģeotelpisko datu tīmekļa pakalpes veidā, izņemot 19.12. apakšpunktā minēto informāciju.” | **Aizsardzības ministrija**Noteikumu projekta 24. punktā piedāvātās  41. un 42. punkta redakcijas vai anotācija papildināma ar informāciju par to, kam punktos minētā informācija nododama, lai pamatotu informācijas sagatavošanas nepieciešamību; | **Iebildums ņemts vērā**Precizēts noteikumu projekta 24. punkts, kā arī papildināts anotācijas I sadaļas 2. punkta 16. apakšpunkts. | 24. Izteikt 41. un 42. punktus šādā redakcijā:“41. Sistēma nodrošina šo noteikumu 19. punktā minētās informācijas sagatavošanu un nodošanu ģeotelpisko datu tīmekļa pakalpes veidā, izņemot šo noteikumu 19.12. apakšpunktā minēto informāciju.42. Sistēma nodrošina strukturētas, mašīnlasāmas informācijas par zemes vienības atļauto izmantošanu un apbūves noteikumiem sagatavošanu un nodošanu teksta datu tīmekļa pakalpes veidā.” |
| 13. |  | **Latvijas Pašvaldību savienība**Lūdzam MK noteikumu projektu papildināt ar punktu, iestrādājot skaidrojumus par situācijām, kuras rodas, ja TAPIS sistēma nedarbojas vispār vai nedarbojas kādas konkrētas funkcijas. | **Iebildums ņemts vērā daļēji**Papildināts anotācijas I sadaļas 4. punkts.VARAM, kā TAPIS pārzinis, ir nodevis sistēmas turēšanas un personas datu operatora pienākumu izpildi VRAA, atbilstoši noteikumu Nr. 392 4. punktā noteiktajam. VRAA ir noteikti atbildīgie par TAPIS drošības pārvaldību, ir veikts sistēmas drošības audits. Lai īstenotu savu pamatuzdevumu, TAPIS ir integrēta informācijas sistēma, kuras darbību nodrošina gan vairākas koplietošanas platformas, piemēram, ģeotelpisko datu savietotājs, Vienotais pieteikšanās modulis, gan datu apmaiņa ar Valsts pārvaldes pakalpojumu portālu Latvija.lv, valsts vienoto ģeotelpiskās informācijas portālu Ģeolatvija.lv, citām valsts informācijas sistēmām, piemēram, Būvniecības informācijas sistēmu, Apgrūtināto teritoriju informācijas sistēmu, Oficiālo publikāciju un tiesiskās informācijas sistēmu, u.c.Tik komplicētas sistēmas darbībā pastāv zināmi riski iespējamiem darbības, integritātes vai nodrošinātā pakalpojuma pārtraukumiem. Šādu situāciju risināšanai VRAA ir noteikti atbildīgie par sistēmas vai funkcionalitātes problēmu vai darbības pārtraukumu likvidēšanu. Papildus tam, VRAA un uzņēmuma, kurš īsteno TAPIS pilnveidošanu un uzturēšanu, līguma ietvaros tiek īstenoti riska menedžmenta pasākumi: noteikti termiņi, kuros jānovērtē un jānovērš sistēmas darbības traucējumi. Iespējamie riski iedalīti kategorijās, kur katrai kategorijai noteikts pieļaujamais reakcijas un novēršanas termiņš. | Anotācijas I sadaļas 4. punkts:“Atbilstoši Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk – noteikumi Nr. 442) noteiktajam, TAPIS klasificēta kā pamata drošības sistēma un tai tiek nodrošināta sistēmas drošības pārvaldība atbilstoši noteikumu Nr. 442 8. un 15. punktā noteiktajam. Sistēmas drošības audits veikts 2015. gada sākumā, nododot sistēmu produkcijā. VRAA, kā TAPIS turētājs, nodrošina veiktspējas un drošības auditu īstenošanu piešķirtā valsts budžeta ietvaros. Par TAPIS drošības pārvaldību atbild VRAA Informācijas sistēmu drošības pārvaldības nodaļas vadītājs, kurš pilda arī sertificēta personas datu speciālista pienākumus. VRAA, kā TAPIS turētājam, ir izstrādāti Informācijas un komunikācijas tehnoloģiju drošības kārtība (2018), Informācijas sistēmu drošības noteikumi (2018), Informācijas sistēmu lietošanas noteikumi (2018) un Informācijas sistēmu drošības risku pārvaldības plāns (2018), kā arī Informācijas sistēmas darbības atjaunošanas plāns (2018). Visi minētie dokumenti pieejami Lietvedības sistēmā NAMEJS.” |
|  | **Anotācija** |  |  |  |
| 14. | Anotācijas I sadaļas 2. punkta 3. apakšpunkts:“teritorijas plānošanas procesa izsekojamības nodrošināšanai TAPIS tiek uzkrāta topogrāfiskā un kadastrālā informācija, kas izmantota teritorijas plānojuma, lokālplānojuma vai detālplānojuma sākotnējai izstrādei. Pašreiz šāda informācija tiek uzglabāta ģeoreferencētu rastra datu veidā, kā noteikts noteikumu Nr. 392 21. punktā. Ņemot vērā, ka rastra datu kvalitāte un izšķirtspēja nav pietiekama, turpmāk šos plānošanas dokumentu sagatavošanā izmatotos topogrāfiskās kartes un kadastra datus TAPIS uzkrās ģeotelpisko datu veidā. Sekojoši, noteikumi Nr. 392 tiek papildināti ar 91. punktu, bet tiek svītrots 21. punkts;” | **Tieslietu ministrija**Saskaņā ar Ministru kabineta 2014. gada 8. jūlija noteikumu Nr. 392 "Teritorijas attīstības plānošanas informācijas sistēmas noteikumi" 30.2. apakšpunktu, 38.2. un 38.3. apakšpunktu, Teritorijas attīstības plānošanas informācijas sistēmā dati par plānojamo teritoriju tiek nodoti no Nekustamā īpašuma valsts kadastra informācijas sistēmas un Valsts adrešu reģistra. Šobrīd izstrādes procesā ir arī WFS tīmekļa pakalpe, ar kuras starpniecību notiks datu apmaiņa starp Teritorijas attīstības plānošanas informācijas sistēmu un Apgrūtināto teritoriju informācijas sistēmu. Attiecīgi anotācijas I sadaļas 2. punkta 3. apakšpunktā norādītais vārdu savienojums "kadastrālā informācija" nav korekts, jo neaptver visus nododamos datus (informāciju).Ņemot vērā minēto, lūdzam precizēt anotācijas I sadaļas 2. punkta 3. apakšpunktu. | **Iebildums ņemts vērā**Papildināts anotācijas I sadaļas 2. punkta 9. apakšpunkts, kā arī citi anotācijas I sadaļas 2. punkta apakšpunkti. | Skat. precizēto anotācijas redakciju. |
| 15. | Anotācijas I sadaļas 2. punkta 3. apakšpunkts: “teritorijas plānošanas procesa izsekojamības nodrošināšanai TAPIS tiek uzkrāta topogrāfiskā un kadastrālā informācija, kas izmantota teritorijas plānojuma, lokālplānojuma vai detālplānojuma sākotnējai izstrādei. Pašreiz šāda informācija tiek uzglabāta ģeoreferencētu rastra datu veidā, kā noteikts noteikumu Nr. 392 21. punktā. Ņemot vērā, ka rastra datu kvalitāte un izšķirtspēja nav pietiekama, turpmāk šos plānošanas dokumentu sagatavošanā izmatotos topogrāfiskās kartes un kadastra datus TAPIS uzkrās ģeotelpisko datu veidā. Sekojoši, noteikumi Nr. 392 tiek papildināti ar 91. punktu, bet tiek svītrots 21. punkts;” | **Latvijas Pašvaldību savienība**Lūdzam precizēt Anotācijas 2.3. punkta trešo teikumu šādā redakcijā "Ņemot vērā, ka rastra datu kvalitāte un izšķirtspēja nav pietiekama, turpmāk šos plānošanas dokumentu sagatavošanā izmatotos topogrāfiskās kartes un kadastra datus TAPIS uzkrās ģeotelpisko vektordatu veidā".Ģeotelpiskie dati var būt gan rastra, gan ģeoreferencēta rastra, gan vektordatu formātā, būtiski precizēt, ka turpmāk TAPIS sistēmā tiks uzkrāti topogrāfiskās kartes un kadastra datu vektordati. | **Iebildums ņemts vērā**Papildināts anotācijas I sadaļas 2. punkta 9. apakšpunkts. | Anotācijas I sadaļas 2. punkta 9. apakšpunkts:“teritorijas plānošanas procesa caurspīdīguma un izsekojamības nodrošināšanai, TAPIS ģeoreferencētu rastra datu veidā tiek uzkrāta topogrāfiskās kartes un Nekustamā īpašuma valsts kadastra informācijas sistēmas telpisko datu (kadastra kartes) informācija, kas izmantota teritorijas plānojuma, lokālplānojuma vai detālplānojuma sākotnējai izstrādei, kā noteikts noteikumu Nr. 392 21. punktā. Ņemot vērā, ka ģeoreferencēti rastri kā ģeotelpisko datu tips ir apjomīgi, bet šo datu kvalitāte (izšķirtspēja) nav pietiekama, turpmāk sistēma nenoteiks šo datu tipa uzglabāšanu kā obligātu prasību, bet piedāvās izvēlēties starp trīs ģeotelpisko datu tipa veidiem, kādos saglabāt plānošanas dokumentu izstrādes procesā izmantoto datu kopiju: *“pdf.”*formātā, ģeoreferencēta rastra datu veidā vai vektordatu veidā. Plānošanas dokumenta izstrādātājs varēs izvēlēties datu formātu, kādā saglabāt datu kopiju. Sekojoši, noteikumu Nr. 392 21. punktā tiek svītroti vārdi “ģeoreferencētu rastra datu veidā”; |
| 16. | Anotācijas I sadaļas 2. punkta 7. apakšpunkts:“tiek svītrots noteikumu Nr.392 15. punkts, kas nosaka, ka TAPIS nodrošina dokumentu parakstīšanu izmantojot drošu elektronisko parakstu. Plānošanas dokumentu izstrādes laikā lēmumus pieņem pašvaldības dome, plānošanas reģiona padome vai Ministru kabinets un TAPIS šie dokumenti tiek augšupielādēti kā elektroniski parakstīti dokumenti, vai “pdf.” formāta dokumenti;” | **Latvijas Pašvaldību savienība**Lūdzam izvērtēt anotācijas 2.7. punktā minēto iespēju ievietot TAPIS sistēmā elektroniski parakstītus dokumentus, nedublējot ar fiziski parakstītiem, jo daudzi publiskā TAPIS un geolatvija.lv lietotājiem nav iespēju un iemaņu tos atvērt, nav datoros un telefonos instalēta programma, un tad to jādara caur mājas lapu eparaksts.lv, kas nav ērti. Elektroniski parakstītiem dokumentiem bieži pašā dokumentā nav norādīts parakstīšanas datums, tas pieejams tikai kopā ar elektronisko parakstu un šos dokumentus izdrukājot nav informācijas par datumu, bieži arī par reģistrācijas numuru. | **Panākta vienošanās saskaņošanas procesā**Šobrīd nav plānots mainīt TAPIS īstenoto funkcionalitāti – iespēju plānošanas dokumenta izstrādes ietvaros pievienot divejāda veida dokumentus: ar drošu elektronisko parakstu parakstītus (atbilst Elektronisko dokumentu likumā noteiktajam) un *“pdf*’ formāta parakstītu dokumentu kopijas. Konkrētā plānošanas dokumenta izstrādes vadītājs var izlemt kāda veida dokumenti ir pievienojami projektam. | Anotācijas I sadaļas 2. punkta 6. apakšpunkts:“tiek svītrots noteikumu Nr. 392 15. punkts, kas nosaka, ka TAPIS nodrošina dokumentu parakstīšanu izmantojot drošu elektronisko parakstu. Plānošanas dokumentu izstrādes laikā lēmumus pieņem pašvaldības dome, plānošanas reģiona padome vai Ministru kabinets un TAPIS šie dokumenti tiek augšupielādēti kā elektroniski parakstīti dokumenti vai “pdf.” formāta dokumenti, pēc dokumenta autora vai konkrētā projekta (plānošanas dokumenta) vadītāja izvēles; |
| 17. |  | **Latvijas Pašvaldību savienība**Lūdzam anotācijā skaidrot, kāpēc MK noteikumu projekta 10. punktā noteikts, ka MK noteikumu 18. punkts tiek papildināts ar 18.6., kas nosaka, ka informācijas sistēmā iekļauj ziņas par pašvaldību kompetencē esošajām apgrūtinātajām teritorijām un pašvaldību pārziņām esošajiem objektiem, kam nosaka aizsargjoslu, bet neiekļauj informāciju par pašvaldību īpašumā vai valdījumā esošajiem inženierkomunikāciju objektiem. Kāpēc tā, arī šādi objekti var radīt aizsargjoslu? Vai arī papildināt uzskatījumu. | **Iebildums ņemts vērā**Papildināts anotācijas I sadaļas 2. punkta 3. apakšpunkts.Izstrādājot teritorijas plānojumu vai lokālplānojumu, to grafiskajā daļā jāattēlo aizsargjoslas atbilstoši Aizsargjoslu likumam, ar kuru tās noteiktas. Dati no plānošanas dokumenta grafiskās daļas tiek nodoti ATIS atbilstoši Apgrūtināto teritoriju informācijas sistēmas likuma 7. panta 12. punktā noteiktajam. Atbilstoši Apgrūtināto teritoriju informācijas sistēmā likumā noteiktajam, datus par pašvaldību īpašumā vai valdījumā esošajiem inženierkomunikāciju objektiem pašvaldības sniedz VZD slēdzot līgumu par datu reģistrēšanu ATIS. Pirmreizējie dati pašvaldībām bija jāiesniedz VZD līdz 2017. gada 30. jūnijam.  | Anotācijas I sadaļas 2. punkta 3. apakšpunkts:“noteikumi Nr. 392 tiek papildināti ar 9.1 punktu, kurā noteikts, ka izmantojot TAPIS, pašvaldības, var nodot datus Apgrūtināto teritoriju informācijas sistēmai (turpmāk – ATIS) arī ārpus teritorijas attīstības plānošanas procesa. Vienlaicīgi noteikumu projekts precizē noteikumu Nr. 392 18.6. apakšpunktu un 40. punktu ar atsaucēm, ka no TAPIS uz ATIS netiek nodoti dati par pašvaldību izveidotām īpaši aizsargājamām dabas teritorijām un pašvaldību īpašumā vai valdījumā esošajiem inženierkomunikāciju objektiem. Dati par pašvaldību izveidotām īpaši aizsargājamām dabas teritorijām tiek uzkrāti dabas datu pārvaldības sistēmā “OZOLS”, bet datus par pašvaldību īpašumā vai valdījumā esošajiem inženierkomunikāciju objektiem pašvaldības pašas iesniedz Valsts zemes dienesta pārziņā esošajai ATIS, kā to nosaka Apgrūtināto teritoriju informācijas sistēmas likuma 8. panta 12. punkts un sistēma, atbilstoši Aizsargjoslu likumā noteiktajam, automātiski attēlo apgrūtināto teritoriju robežas šiem objektiem, kā tas noteikts Apgrūtināto teritoriju informācijas sistēmas likuma 3. panta otrās daļas 1. punktā;” |
| 18. |  | **Latvijas Pašvaldību savienība**Lūdzam anotācijā precizēt, kā MK noteikumu projekta 24. punktā noteiktais, ka sistēma nodrošina 19. punktā minētās informācijas sagatavošanu anonīmas ģeotelpisko datu tīmekļa pakalpes veidā tiks realizēts. Vēršam Jūsu uzmanību uz to, ka 19. punktā nav teikts, ka ģeotelpiskie dati (piemēram VZD kadastra datu slāņi, orto foto, rastra dati) vispār tur ietilpst. Un vēl – anonīma, bez datu uzturētāja apliecinājuma?  | **Iebildums ņemts vērā**Precizēts noteikumu projekta 24. punkts un no noteikumu Nr. 392 42. punkta svītrots vārds “anonīmas”.Papildināts anotācijas I sadaļas 2. punkta 16. apakšpunkts.Noteikumu Nr. 392 19. punktā noteiktas datu kopas, kuras radītas plānošanas procesā, uzglabātas TAPIS, kā arī pēc pieprasījuma tiek nodotas citām informācijas sistēmām ģeotelpisko datu tīmekļa pakalpju veidā. Plānošanas dokumenta izstrādes procesā, izmantojot TAPIS, iespējams lejupielādēt VZD un LĢIA datus, bet apstiprinot dokumentu sistēmā tiek augšupielādētas tikai noteikumu Nr. 392 19. punktā noteiktās datu kopas. Kā fona informācija turpmāk tiek izmantota aktuālā topogrāfiskā karte un nekustamo īpašumu kadastra karte, kuras TAPIS neuztur.  | Anotācijas I sadaļas 2. punkta 16. apakšpunkts:“informācija par zemes vienības atļauto izmantošanu atbilstoši teritorijas plānojumā noteiktajam, kā arī atļautos apbūves rādītājus veiksmīgi var izmantot kā papildus informāciju par teritorijas attīstības iespējām, kā arī kā pamatmateriālu dažāda veida atvasinātas informācijas veidošanai gan statistiskiem, gan zinātniskiem nolūkiem. Interesi TAPIS datu izmantošanu izrādījuši vairāki ar nekustamo īpašumu tirdzniecību un apsaimniekošanu saistīti uzņēmumi, kā arī augstskolu mācībspēki un studējošie. ERAF projekta rezultātā ir izstrādāta iespēja nodrošināt standartizētu, mašīnlasāmu datu par konkrētu zemes vienību sagatavošanu un nodošanu tīmekļa pakalpju veidā, iekļaujot tajās tikai teritorijas plānošanā radītos telpiskos un teksta datus, tā nodrošinot standartizētā formā sistēmā pieejamo datu nepastarpinātu nodošanu citām informācijas sistēmām. Jebkurai personai ir iespējams izgūt ģeotelpiskos datus, izmantojot ģeoportālā pieejamo WFS (no angļu valodas *Web Feature Services* – protokols vektora karšu informācijas apmaiņai) tīmekļa pakalpi datu lejupielādei. Minētais nosacījums iekļauts noteikumu projektā izsakot noteikumu Nr. 392 41. punktu jaunā redakcijā. Noteikumu projekts vienlaicīgi paredz izteikt arī 42. punktu jaunā redakcijā, nosakot, ka sistēma tīmekļa pakalpes veidā nodrošina strukturētu, mašīnlasāmu teksta datu sagatavošanu par zemes vienības atļauto izmantošanu un apbūves noteikumiem. Šīs ir universālas tīmekļa pakalpes, ar kurām TAPIS dati tiek nodoti gan BIS, gan VZD pārziņā esošajām informācijas sistēmām, gan jebkurai citai personai.” |
| 19. | Anotācijas I sadaļas 2. punkta 16. apakšpunkts:“ERAF projekta rezultātā ir izstrādāta iespēja nodrošināt datu par konkrētu zemes vienību sagatavošanu tīmekļa pakalpes veidā, iekļaujot tajā gan telpiskos gan teksta datus, nodošanai citām informācijas sistēmām. Minētais nosacījums iekļauts noteikumu projektā izsakot noteikumu Nr. 392 41. un 42. punktu jaunā redakcijā.” | **Tieslietu ministrija**Ar projekta 24. punktu noteikumu 41. punkts izteikts jaunā redakcijā, tomēr no piedāvātās redakcijas nav skaidrs, kādā apjomā un kādi dati Teritorijas attīstības plānošanas informācijas sistēmā tiks sniegti. Konstatējamas pretrunas arī starp jaunā redakcijā izteikto noteikumu 41. punktu, kas datu pieejamības nodrošināšanai paredz vairākas tīmekļa pakalpes un anotācijas I sadaļas 2. punkta 16. apakšpunktā sniegto informāciju, kur minēta tikai viena pakalpe. Tāpat nav saprotams, kādas citas informācijas sistēmas saņems datus ar anotācijas I sadaļas 2. punkta 16. apakšpunktā aprakstīto tīmekļa pakalpi.Ņemot vērā minēto, lūdzam precizēt projekta 24.punktu, kā arī, novērst pretrunu starp projektu un anotācijas I sadaļas 2. punkta 16. apakšpunktā sniegto informāciju. Projekta 24. punktu vai anotāciju nepieciešams papildināt ar skaidrojumu, kas ir tīmekļa pakalpes lietotāji, kā arī precizēt, vai ar vārdiem "citas informācijas sistēmas" ir saprotamas valsts informācijas sistēmas.  | **Iebildums ņemts vērā**Papildināts anotācijas I sadaļas 2. punkta 16. apakšpunkts. | Anotācijas I sadaļas 2. punkta 16. apakšpunkts:“informācija par zemes vienības atļauto izmantošanu atbilstoši teritorijas plānojumā noteiktajam, kā arī atļautos apbūves rādītājus veiksmīgi var izmantot kā papildus informāciju par teritorijas attīstības iespējām, kā arī kā pamatmateriālu dažāda veida atvasinātas informācijas veidošanai gan statistiskiem, gan zinātniskiem nolūkiem. Interesi TAPIS datu izmantošanu izrādījuši vairāki ar nekustamo īpašumu tirdzniecību un apsaimniekošanu saistīti uzņēmumi, kā arī augstskolu mācībspēki un studējošie. ERAF projekta rezultātā ir izstrādāta iespēja nodrošināt standartizētu, mašīnlasāmu datu par konkrētu zemes vienību sagatavošanu un nodošanu tīmekļa pakalpju veidā, iekļaujot tajās tikai teritorijas plānošanā radītos telpiskos un teksta datus, tā nodrošinot standartizētā formā sistēmā pieejamo datu nepastarpinātu nodošanu citām informācijas sistēmām. Jebkurai personai ir iespējams izgūt ģeotelpiskos datus, izmantojot ģeoportālā pieejamo WFS (no angļu valodas *Web Feature Services* – protokols vektora karšu informācijas apmaiņai) tīmekļa pakalpi datu lejupielādei. Minētais nosacījums iekļauts noteikumu projektā izsakot noteikumu Nr. 392 41. punktu jaunā redakcijā. Noteikumu projekts vienlaicīgi paredz izteikt arī 42. punktu jaunā redakcijā, nosakot, ka sistēma tīmekļa pakalpes veidā nodrošina strukturētu, mašīnlasāmu teksta datu sagatavošanu par zemes vienības atļauto izmantošanu un apbūves noteikumiem. Šīs ir universālas tīmekļa pakalpes, ar kurām TAPIS dati tiek nodoti gan BIS, gan VZD pārziņā esošajām informācijas sistēmām, gan jebkurai citai personai.” |
| 20. |  | **Tieslietu ministrija**Papildus, lai Valsts zemes dienests varētu izvērtēt, vai jāveic kādi pielāgojumi datu saņemšanai, anotācijas I nodaļas 2. punkta 16. apakšpunktā lūdzam skaidrot projekta 24. punktā jaunā redakcijā izteiktā noteikumu 42. punktā minēto anonīmo ģeotelpisko datu tīmekļa pakalpi. | **Iebildums ņemts vērā**Papildināts anotācijas I sadaļas 2. punkta 16. apakšpunkts.Redakcionāli precizēts noteikumu projekta 24. punkts, svītrojot noteikumu Nr. 392 42. punktā vārdu “anonīmas”. TAPIS attīstības un pilnveidošanas projekta Nr. 2.2.1.1/17/I/008 “Teritoriālās attīstības plānošanas procesu un informācijas sistēmas attīstība” viens no sadarbības partneriem ir VZD. Sadarbības ietvaros tiks saskaņoti datu apmaiņas tehniskie risinājumi, atbilstoši to iekļaujot Starpresoru vienošanās, kas noslēgta starp VARAM, VRAA un VZD. | Anotācijas I sadaļas 2. punkta 16. apakšpunkts:“informācija par zemes vienības atļauto izmantošanu atbilstoši teritorijas plānojumā noteiktajam, kā arī atļautos apbūves rādītājus veiksmīgi var izmantot kā papildus informāciju par teritorijas attīstības iespējām, kā arī kā pamatmateriālu dažāda veida atvasinātas informācijas veidošanai gan statistiskiem, gan zinātniskiem nolūkiem. Interesi TAPIS datu izmantošanu izrādījuši vairāki ar nekustamo īpašumu tirdzniecību un apsaimniekošanu saistīti uzņēmumi, kā arī augstskolu mācībspēki un studējošie. ERAF projekta rezultātā ir izstrādāta iespēja nodrošināt standartizētu, mašīnlasāmu datu par konkrētu zemes vienību sagatavošanu un nodošanu tīmekļa pakalpju veidā, iekļaujot tajās tikai teritorijas plānošanā radītos telpiskos un teksta datus, tā nodrošinot standartizētā formā sistēmā pieejamo datu nepastarpinātu nodošanu citām informācijas sistēmām. Jebkurai personai ir iespējams izgūt ģeotelpiskos datus, izmantojot ģeoportālā pieejamo WFS (no angļu valodas *Web Feature Services* – protokols vektora karšu informācijas apmaiņai) tīmekļa pakalpi datu lejupielādei. Minētais nosacījums iekļauts noteikumu projektā izsakot noteikumu Nr. 392 41. punktu jaunā redakcijā. Noteikumu projekts vienlaicīgi paredz izteikt arī 42. punktu jaunā redakcijā, nosakot, ka sistēma tīmekļa pakalpes veidā nodrošina strukturētu, mašīnlasāmu teksta datu sagatavošanu par zemes vienības atļauto izmantošanu un apbūves noteikumiem. Šīs ir universālas tīmekļa pakalpes, ar kurām TAPIS dati tiek nodoti gan BIS, gan VZD pārziņā esošajām informācijas sistēmām, gan jebkurai citai personai.” |
| 21. |  | **Aizsardzības ministrija**Noteikumu projekta anotācija papildināma ar informāciju par to, vai, atbilstoši Ministru kabineta 2015. gada 28. jūlija noteikumiem Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”, sistēmai tiek veiktas izmaiņas, kas var ietekmēt sistēmas drošību un tiks pārskatīta dokumentācija, ko nosaka minēto noteikumu 8. punkts, un kādos termiņos. | **Iebildums ņemts vērā**Papildināts anotācijas I sadaļas 4. punkts. | Anotācijas I sadaļas 4. punkts:“Atbilstoši Ministru kabineta 2015. gada 28. jūlija noteikumos Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk – noteikumi Nr. 442) noteiktajam, TAPIS klasificēta kā pamata drošības sistēma un tai tiek nodrošināta sistēmas drošības pārvaldība atbilstoši noteikumu Nr. 442 8. un 15. punktā noteiktajam. Sistēmas drošības audits veikts 2015. gada sākumā, nododot sistēmu produkcijā. VRAA, kā TAPIS turētājs, nodrošina veiktspējas un drošības auditu īstenošanu piešķirtā valsts budžeta ietvaros. Par TAPIS drošības pārvaldību atbild VRAA Informācijas sistēmu drošības pārvaldības nodaļas vadītājs, kurš pilda arī sertificēta personas datu speciālista pienākumus. VRAA, kā TAPIS turētājam, ir izstrādāti Informācijas un komunikācijas tehnoloģiju drošības kārtība (2018), Informācijas sistēmu drošības noteikumi (2018), Informācijas sistēmu lietošanas noteikumi (2018) un Informācijas sistēmu drošības risku pārvaldības plāns (2018), kā arī Informācijas sistēmas darbības atjaunošanas plāns (2018). Visi minētie dokumenti pieejami Lietvedības sistēmā NAMEJS.” |

Atbildīgā amatpersona:

Vides aizsardzības un reģionālās attīstības ministrijas Telpiskās plānošanas un zemes pārvaldības departamenta Zemes pārvaldības un plānojumu uzraudzības nodaļas vecākā eksperte Maija Pintele

M.Pintele, 67026494

maija.pintele@varam.gov.lv